**n/r Direktoru**

Poštovani,

JU *Dječji savez* Podgorica u okviru Plana i programa za 2025. godinu, pod nazivom „S djecom i za djecu”, organizuje u petak 25. aprila 2025. godine, sa početkom u 9h časova:

 **TAKMIČENJE RECITATORA UČENIKA OSNOVNIH ŠKOLA GLAVNOG GRADA**

 **U ČAST DRAGANA RADULOVIĆA**

 ***DIJETE JE ČOVJEK VAŽAN***

Prvi put od kada su ustanovljeni ***Dani Dragana Radulovića***, koje realizuje ***Fondacija Dragan Radulović*** i ***Sekretarijat za kulturu Glavnog grada,*** JU za brigu o djeci ***Dječji savez*** se pridružuje organizaciji i postaje ravnopravni učesnik u kreiranju programa koji čuva od zaborava najsvijetliju ličnost dječjeg stvaralaštva i borbe za prava djece iz Crne Gore- Dragana Radulovića.

Njemu u čast, kao i u čast saradnje sa fondacijom i sekretarijatom , ovogodišnje takmičenje recitatora učenika osnovnih škola Glavnog grada, među propozicije stavlja i tu da se učesnici takmiče isključivo sa pjesmama Dragana Radulovića, čiji stvaralački književni opus obiluje stihovima i za djecu i za omladinu.

 Propozicije su sljedeće:

1. Svaka škola šalje jednog učenika po grupi.

2. Takmičenje recitatora obaviće se u dvije grupe i to:

-prva grupa (I,II,III,IV i V razred);

-druga grupa (VI, VII, VIII i IX razred).

3. Prijava mora sadržati ime i prezime takmičara, razred koji pohadja, ime pjesme.

4. Takmičari recituju isključivo pjesme Dragana Radulovića.

 5. Takmičenje na nivou škole treba obaviti do 10. aprila 2025. godine, kako bi izabrani kandidati mogli učestvovati na opštinskom takmičenju recitatora.

 5. Recitatore će ocjenjivati žiri sastavljen od profesora književnosti, dječjih pisaca i dramskih umjetnika.

**Takmičenje će se održati u Velikoj Sali KIC-a *Budo Tomović.***

Spisak učenika koji će učestvovati na takmičenju dostaviti najkasnije do 10. aprila 2025. godine, na adresu: **JU *Dječji savez* Podgorica, ulica Bokeška broj 2 ili putem e-maila:** **djecjisavez@podgorica.me**

Srdačan pozdrav,